rlitschk/wikidir huggingface dataset:
Strathmill is en Whisky-Brenneree in Keith, Moray, Schottland. De Destille Strathmill weer in de Anfangstiet en Koornmöhl, de 1823 as Strathisla Mills vun A. G. Johnstone grünnt weer. Eerst 18981 is dorut en Whisky-Destille maakt worrn, de to de Tiet aver noch Glenisla-Glenlivet heten hett. 1895 is de Brenneree vun den Ginproduzenten W. & A. Gilbey köfft worrn, de ehr den hüütigen Naam geven hett. Se is siet 1997 in’n Besitt vun Diageo. De Brenneneree steiht in dat schottische Whiskyrebeet Speyside un betütt ehr Water för de Produkschoon ut öörtliche Borns. Brennt warrt mit twee Wash Stills un twee Spirit Stills. Lange Johren weer de Whisky vun Strathmill de Hööftbestanddeel för de Dunhill/Old Master Blends. Eerst af 1993 hett de Brenneree ok en egenen Single-Malt-Whisky rutbröcht. Diageo bedrifft de Brenneee ünner annern ok, üm Whisky för de Produkschoon vun den J&B-Blend hertostellen. List vun de schottischen Brennereen Michael Jackson: Malt Whisky. Vullstännig aktualiseerte un wieter kaakte Oplaag. Heyne, München 2008, ISBN 978-3-89910-234-5 (Collection Rolf Heyne). Strathmill. Mehr Biller, Videos oder Audiodateien to’t Thema gifft dat bi Wikimedia Commons. Strathmill Scotch Whisky Distillery in ScotchWhisky.net (engelsch) Koordinaten:57° 32′ N, 2° 58′ W
Swiersdörp is en Dörp in de Gemeen Vosshusen in’n Landkreis Horborg, Neddersassen. De Oort is vondaag mit Ilsdörp tohoopwussen. Binnen de Gemeen Vosshusen billt Swiersdörp polietsch en Oortschop mit en egen Oortsvörsteiher. Dat Dörp liggt op de Geest. In’n Oosten is de Staatsforst Rosengoorn, de to de Horbörger Bargen tohöört. Dor liggt ok de Korlsteen, en groten Findling ut de Iestied. In’n Süüdoosten liggt dat Naturschuulrebeed Bökenholt in’n Rosengoorn, dat Deel von dat Landschopsschuulrebeed Rosengoorn–Kiekbarg–Stuvenwoold is. De Naveröörd sünd Wulmsdörp un Doasdörp in’n Noordoosten, Sottörp in’n Oosten, Sieversen un Langenrehm in’n Süüdoosten, Höll un Raad in’n Süden, de Eversche Heid un Grauen in’n Süüdwesten un Ilsdörp un Arsdörp in’n Noordwesten. To de öllsten Sporen von Minschen in dat Rebeed tellt dat Grootsteengraff Ilsdörp, dat so bi twee Kilometer in’n Oosten von dat Dörp liggt, un dat Grootsteengraff Doasdörp. Swiersdörp kummt 1355 toeerst in de Oorkunnen vör. In’n Eersten Weltkrieg sünd acht Soldaten ut Swiersdörp fullen oder vermisst un in’n Tweten Weltkrieg 16. An’t Enn von’n Tweten Weltkrieg is Swiersdörp an’n 20. April 1945 von de Briten innahmen worrn („A Company“ von de Infanterieeenheit „1st Rifle Brigade“ un de „8th King’s Royal Irish Hussars“). Een Kilometer in’n Oosten von dat Dörp
Wilstermoor (hoochdüütsch Wilstedtermoor) is en lütt Dörp in de Gemeen Grasbarg in’n Landkreis Oosterholt, Neddersassen. De Oort liggt in dat Düvelsmoor, de Zevener Geest fangt so bi dree Kilometer in’n Oosten an. Bi Wilstermoor münnt von rechts de Schaapsgraven un von links de Wilstermoorer Schippgraven in de Wörp. De Naveröörd sünd Tüschendörp in’n Noorden, Tarmst in’n Noordoosten, Wilst in’n Oosten, Bookholt un Smalenbeek in’n Süüdoosten, Eekdorp in’n Süüdwesten un Wörpdörp in’n Noordwesten. Wilstermoor is in de Tied üm 1820 rüm as Anbo von Wilst ut grünnt worrn. De Oort höört nich to de findörpschen Moorkolonien, de na faste Plaans in dat Düvelsmoor anleggt worrn sünd. De Oort is ahn fasten Plaan von de Buurn ut Wilst anleggt worrn. Polietsch weer Wilstermoor in de eerste Tied jümmer Deel von de Gemeen Wilst. De Oort hett vör 1859 to de Amtsvaagdie Wilst in dat Amt Otterbarg tohöört un denn von 1859 bet 1885 to dat Amt Zeven. Na 1885 weer dat in’n Kreis Zeven un is 1932 Deel von’n Kreis Bremervöör worrn. An’n 1. Juli 1976 is Wilstermoor, wat vörher en Deel von de Gemeen Wilst weer, Deel von de Gemeen Grasbarg worrn un dorbi von’n Landkreis Bremervöör in’n Landkreis Oosterholt wesselt.
De Bahnhoff Lox is en Bahnhoff mit de Bahnhoffskategorie 6 un twee Gleise an de Bahnlien Bremen–Bremerhoben in Lox. De Bahnhoff liggt an’n Noordoostrand von Lox an de Bahnhoffstraat (L 143). De Bahnlien von Bremen na Geestmünn is 1862 boot worrn. An’n 10. März 1862 weer dat Empfangsgebüüd mit Wahnungen för Bahnhoffsvörstand un -wärter, Göderschuppen un en Reeg Nevengebüüd trech. To Anfang von dat 20. Johrhunnert weer Lox as Feernverkehrshalt in de Rieks-Kursböker utwiest. Dor föhren 1905 jeden Dag een Personentogpoor Berlin–Geestmünn, dat ok in Lox hollen hett, un je dree Personentogpoor Leipzig–Geestmünn un Hannover–Geestmünn, von de je twee in Lox hollen hebbt. 1926 hett dat Plaans geven, den Bahnhoff an de Havengleisanlagen von’n Fischereehaven Wersermünn antosluten. Lox schull dorbi en Rangeerbahnhoff kriegen. De Plaans för en ne’en Havenbahnhoff weren 1933 Thema in’n Schinkelweddstried för Architektur, dor is aver nix von worrn. 1966 is de Bahnlien elektrifizeert worrn. An’t Enn von dat Johr 1975 is de Göderverkehr in Lox instellt worrn un de Bahnhoff is to en Hollpunkt mit Utwiekanslusssteed na de Firma Oscar Neynaber trüggboot worrn. Disse Gleisansluss is 2008 afreten worrn, as de Streck saneert worrn is. Dat Empfangsgebüüd von 1862 un dat Fohrdeenstleiterstellwark 'Lsf' sünd kort vör
De Lüttkarn oder Nukleolus is en lütt Deelken in’n Zellkarn vun de Eukaryoten ehre Zellen. Bestahn deit dat sunnerlich ut RNA un Protein. En Membran is dor nich umto. In de Lüttkarns sitt en sunnerlichen Deel vun dat Genom. Se maakt mit bi de Produktschoon vun de 40S- un 60S-Eenheiten vun dat Ribosom. Faken liggt dat Karndeelken in’e Midden vun den Zellkarn, mitunner is dat avers ok an de Karnhüllen andockt. Hier sitt dat jummers as Naber vun en so nömmte Lüttkarn-Booregion vun en bestimmten Chromosom an. Up de Lüttkarn-Booregionen sitt de Gene vun de 28S-, 18S- un 5,8S-rRNA. Dat is de so nömmte rDNA. Düsse Gene höört to de Ribosomen to. So kann also seggt weern, de Lüttkarns weern de Ribosomen-Fabriken vun de Zellen. De Gene for de rRNAs liggt in dat minschliche Genom up de Spitzen vun de Chromosomen 13,14,15,21 un 22. Düsse Chromosomen sünd na de Spitzen hen tohopenknütt (akrozentrisch). Se dreegt je bi 50 Sequenzwedderholen. De DNA-Afsnitt for en 5S-rRNA is man sunnerlich kunservativ un liggt buten de Lüttkarn-Booregionen. In en diploide minschliche Zellen gifft dat also alltohopen tein Chromosomen mit Nukleolus-Booregionen. Vundeswegen konn dat vun de Theorie her bit hen to tein Lüttkarns in een
De Ünnerelvbahnhoff weer en Bahnhoff in de Stadt Horborg. De Bahnhoff leeg an de Nedderelvbahn, de ut Hamborg kummt un na Cuxhoben geiht. Von’n Ünnerelvbahnhoff ut gaht ok de Gleise af na de Horbörger Seehavens 1 bet 4. 1881 hett de Nedderelvbahn apenmaakt, de von Horborg na Cuxhoben geiht. Do is ok de Ünnerelvbahnhoff anleggt worrn, de to de Tied an’n Noordwestrand von Horborg leeg, an de Horborg–Buxthuer Schossee, de vondaag de Buxthuer Straat is (Bundsstraat 73). De Bahnverkehr an’n Ünnerelvbahnhoff hett an’n 1. April 1881 anfungen. Dat weer to de Tied de Ennpunkt von de Bahnlien. Eerst 1897 is de Bahnhoff Horborg anleggt worrn, de as Hauptbahnhoff för de Stadt Horborg denen schull. Horborg harr vörher keen zentralen Bahnhoff. 1847 is an’n Süüdoostrand von de Stadt de Celler Bahnhoff von de Bahnlien Celle–Horborg anleggt worrn. De Hamborg-Venloer Bahn, de 1872 boot worrn is, harr en egen Bahnhoff an’n Noordrand von Horborg. Disse dree Bahnhööv sünd dör den ne’en Hauptbahnhoff ersett worrn un de Ünnerelvbahn weer dat eerste Maal direkt an de Bahnlien Hamborg–Celle–Hannover–Venlo anbunnen. De Ünnerelvbahnhoff is liekers wieder bedreven worrn. As Personenbahnhoff hett de Ünnerelvbahnhoff an’n 4. August 1984 dichtmaakt, as de ne’e Lien S 3 von de
Westmoor (hoochdüütsch Westmoor) is en Oort in de Gemeen Buxthu in’n Landkreis Stood, Neddersassen. De Oort höört polietsch al von öllers bi Buxthu mit bi un is vondaag mit Buxthu tohoopwussen. In’n Oosten von Buxthu liggt de Oort Oostmoor. De Oort liggt in dat Randmoor von de Masch an de Eest un Elv, nich wied af von de Geestkant. Na Noorden to liggt Oolland. Dat Water ut Westmoor flütt över de Vagelsanger Wettern na de Eest hen af. De Naveröörd sünd Loodkup in’n Noorden, Eestbrügg un Neeland mit Vagelsang in’n Noordoosten, Buxthu in’n Süüdoosten, Ooldklooster mit Petersmoor in’n Süden, Heitmannshusen in’n Süüdwesten, Neeklooster in’n Westen un Dammhusen in’n Noordwesten. Westmoor is as Moorkolonie anleggt worrn. De süden Deel von Westmoor is vondaag von de Wahnrebeden an’n Westrand von Buxthu opfreten worrn. De noorden Deel besteiht aver noch. Dor gifft dat deelwies ok noch Bueree. De Oort hett vör 1885 to de Stadt Buxthu tohöört, de to keen Amt höört hett. Na 1885 weer dat in’n Kreis Jörk un is 1932 Deel von’n Kreis Stood worrn. De Oort is an’n 1. Juli 1972 as Deel von de Stadt Buxthu mit de Gemeenreform in Neddersassen an de nu gröttere Gemeen Buxthu kamen.
De Öreler Kanaal is en Waterloop, de dat Water ut dat Öreler Moor, dat Vossbargsmoor un dat Tingoer Moor afföhrt un von links in de Oost münnt. De Kanaal spiest sik ut en Reeg Gravens, de in dat Rebeed in’n Oosten von Örel liggen doot. Ok de Kläranlaag von Örel driggt dor mit to. Von dat Rebeed bi’n Fohrenkamp flütt de Kanaal na Oosten. De Bahnlien Stood–Oosterholt-Scharmbeek geiht över den Kanaal weg un jüstso de 2014 boote Oortsümgehung von Bremervöör (K 102). Von links münnt de Glinner Kanaal in’n Öreler Kanaal, de dat Water ut Glinn afföhrt. Twüschen Bremervöör un Tingo löppt de Waterloop twüschen Wahnrebeden langs un an dat Schoolzentrum Tingo (Gymnasium, Grundschool, Realschool un Beroopschool) vörbi. Noch en Stück wieder löppt de Kanaal ünner de Gnarrenbörger Straat dör un münnt 700 Meter wieder in de Oost. Dat Water in de Oost flütt wieder in de Elv un denn in de Noordsee. An Deerten wiest de Öreler Kanaal in de Moorrebeden vör Bremervöör von wegen de ringe Fleettempo vör allen „Stillwateroorden“ so as Wanzen, Käver un verschedene Tweeflöglers. En bioloogsche Watergöödünnersökung un en cheemsch-physikaalsche Wateranalys sünd 1997 daan worrn. De Öreler Kanaal is in de Watergöödklass III „stark verschmutzt“
Jochen Mähl (* 15. September 1827 in Niendörp; † 4. Juli 1909 in Kiel) weer en plattdüütschen Schriever. Mähl is as Söhn vun en Buurn in Niendörp in Holsteen boren worrn un wull Paster warrn. Sien Vader weer en Buur, de ok en Melkhannel na Hamborg hen bedreev. Sien Dichtergaav harr he vun sien Moder af, de de Dochter vun’n Lehrer un Organisten in dat Dörp weer. Doch nadem sien Vader fröh dood bleven is, schull dat nix mehr warrn mit em as Paster. Mähl weer vun 1845 bet 1848 na’t Lehrerseminar in Sebarg wesen. 1848 weer he as Freeschärler un Dragoner in’n Sleswig-Holsteenschen Krieg dorbi. Sien Broder Chrischan is in de Slacht bi Idstedt doodbleven. Siene Breven an siene Bruut (de Dochter vun’n Kanter Delfs in Sebarg, ehr Broder weer de Maler Moritz Delfs) ut disse Tiet sünd uns nableven. Disse Tiet prääg em un vele vun siene Warken speelt in disse Tiet. 1851 warrt he Lehrer in Sebarg un 1854 Schoolmeester in Reinfeld. In Reinfeld bleev he ok bet to sien Penschoon 1889. Al jümmer harr he sien Leev för de plattdüütsche Spraak pleegt un Predigten för’n Paster Paulsen ut Kropp schreven. Ok de Bibel wull he översetten.
Douglass Cecil North (* 5. November 1920 in Cambridge, Massachusetts; † 23. November 2015 in Benzonia, Michigan) weer en US-amerikaansch Wertschapswetenschapler un Wertschapstheoretiker. He kreeg 1993 tosommen mit Robert William Fogel den Nobelpries för Wertschapswetenschapen för hör Erneeern vun de wertschapsgeschichtlich Forschen dör Anwennen vun ökonoomsch Theorie un quantitativ Methoden (Cliometrie) um wertschaplichen un institutschonellen Wannel to verkloren. Togliek stell Douglass North mit sien Analysen vun den institutschonellen Wannel en wichtigen Grundpieler vun klassisch un neoklassisch ökonoomsch Theorien – nämelk de Theorie vun de ratschonal Entscheeden – in Fraag. Douglass Cecil North wurr 1920 in Cambridge (Massachusetts) as Söhn vun en Levensversekerungs-Manager boren un is in Ottawa, Lausanne, New York un Connecticut upwussen. Nahdem sien Familie nah San Francisco trucken weer, studeer North an de University of California (Berkeley) Politikwetenschap, Philosophie un Wertschapswetenschapen. 1942 hett he sien Studium mit den Bachelor of Arts afslooten un is as erklärt Kriegsgegner de US-Hannelsmarine (to'n Transport vun Truppen un Utrüsten) bitreeden. Van 1944 bit to sien Utträe 1946 hett he ünner annern an de Marineschool in Alameda Astronoomsch Navigatschoon ünnerricht. Nah sien Rückkehr nah Berkeley hett he 1952 sien Doktertitel över de Geschichte vun de Levensversekerungen in de USA maakt. Nah sien eegen
Nikolai Konstantinowitsch Kruglow (russisch Николай Константинович Круглов; * 31. Januar 1950 in Krasnyj Mys, Oblast Gorki) is en ehmalger sowjeetsch Biathlet. He wunn bi de Olympisch Winterspelen 1976 in Innsbruck de Goldmedaille över 20 Kilometer vör Heikki Ikola un Alexander Jelisarow un mit de russisch 4-mal-7,5-Kilometer-Staffel. Een Johr vörher weer he all Weltmeester in’n Sprint över 10 Kilometer vör Alexander Jelisarow un Klaus Siebert wurrn un wunn de Sülvermedaille över 20 Kilomter achter Heikki Ikola aber vör Esko Saira. Sien Söhn Nikolai weer ok en spoodriek Biathlet. He sülvst is een vun söss Biathleten, de sowohl bi Weltmeesterschapen as ok bi Olympisch Winterspelen Eenzel- un Staffelgold winnen kunnen. Nikolai Konstantinowitsch Kruglow in de Datenbank vun Sports-Reference (engelsch)
Vesikels (lat. vesicula – „lüttje Blase“) sünd lüttje Blasen in de Zellen. Se sünd rund bit oval, un dor is en eenfacke oder dubbelte Membran oder en Nett ut Proteine umto. De Vesikels sünd egene Bestanddeele vun de Zellen un hefft mit verschedene Upgaven in de Zellen to doon. Se sünd bi een Mikrometer groot. In de Zellen sünd se tostännig for den Transport vun allerhand Stoffe. Dat gifft Vesikels, de bringt allerhand Stoffe ut de Zellen rut (Exozytose). Dor nehmt se de eerst mol bi up un smölt denn mit de Zellmembran tosamen. Bi de Stoffe, de rutbrocht weert, kann sik dat ok um Membranproteine hanneln. Se sitt denn toeerst in de Vesikelmembran un na dat Tosamensmölten höört se automaatsch to de Zellmembran to. Dat gifft ok Synaptische Vesikels to’n Utschütten vun Neurotransmitters. Just annersrum könnt Vesikels ok Stoffe in de Zellen rinholen (Endozytose) un bi dat Recycling vun Membranproteine mitmaken. Noch annere Vesikels bringt in de Zellen nee herstellte Proteine vun dat Endoplasmaatsche Retikulum na den Golgi-Apraat hen. Gasvesikels geevt Eenzellers, de in’t Water leven doot, Updrifft un maakt dat for jem mööglich, sik in de optimale Waterdeepte up to holen. Werner Linb, Jochen Fanghanel: Histologie: Zytologie, Allgemeine
Vesikel (vun latiensch vesicula „Lüttje Blase“) betekent Vesikel, in de Biologie lüttje Blasen mit sunnerliche Upgaven in de Zellen, in de Chemie sunnerliche Kogelformen in en Fleetstoff, kiek bi Liposom, in de Mykologie dat dicke, free Enne vun den Konidiophor, Vesicula, in de Medizin en so nömmte Primäreffloreszenz vun de Huut, Air vesicles, kiek bi Lungenblasen, Vesicula seminalis, kiek bi Saatblaas, Vesicula optica, kiek bi Ogenblasen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Saint-Dié-des-Vosges [sɛ̃.dje.de.ˈvoːʒ] is ene Stadt in den Bezirk Vosges in Lothringen (Frankriek). Saint-Dié-des-Vosges, ene Stadt mit bi 25.569 Inwahners (1999), liggt an’n Stroom Meurthe. 1507 Cosmographiae Introductio (Martin Waldseemüller) Jules Ferry, Politiker Yvan Goll, Dichter Katedraal Sankt-Martin Kirche Sankt-Rochus Kapell Museum Pierre-Noël Textilfabrik Claude et Duval (Le Corbusier) Freeheitstorm (1989) Siet 1993 hett Saint-Dié-des-Vosges een Universitätsinstitut (fr. Institut universitaire de technologie). Elektrotechnik Elektronik Computer Saint-Dié-des-Vosges is en Partnerstadt vun: Arlon (Belgien) Cattolica (Italien) Crikvenica (Kroatien) Friedrichshafen (Düütschland) Lowell (USA) Meckhe (Senegal) Ville de Lorraine (Kanada) Zakopane (Polen) Saint-Dié-des-Vosges. Mehr Biller, Videos oder Audiodateien to’t Thema gifft dat bi Wikimedia Commons. Stadt Saint-Dié-des-Vosges Institut universitaire de technologie
Annandale is en Whisky-Brenneree bi Annan, Dumfries and Galloway, Schottland. De Brenneree is 1830 vun George Donald in de Neeg vun de Stadt Annan grünnt worrn. 1883 is de Destille an John Gardner verköfft worrn, de se na teihn Johren an Johnnie Walker wieter verköfft hett. De hett ehr aver 1924 stillleggen müsst un verköff dat Grundstück an en Familie Robinson, de dor denn Landweertschop bedreven hett. Mitt vun de 1880er Johren hett Alfred Barnard de Destille besöcht, so dat ut de Tiet en rieken Bericht över den Bedrief wohrt worrn is. Dormols schall de Brenneree in’t Johr ruchweg 28.000 Gallonen produzeert hebben. De Brenneree-Bowarken sünd 2007 vun David Thomson un Teresa Church köfft worrn, de vun 2011 an mit den Bo to’n Wedderapenmaken anfungen hebbt. Dat erste Fatt dorna weer in’n November 2014 affüllt. De Brenneree Annandale liggt in dat schottische Whiskyrebeet Lowlands. Plaant is, dat anfangs en rökerigen Whisky produzeert warrn schall. Man, de Produkschoonssteden sünd groot noog, dat blangento ok en nich rökerten Whisky herstellt warrn kann. Luut Websteed gifft dat dorför scheedte low wines un spirit receiver, üm de ünnerscheedlichen Whiskys nich to vermischen. In de Brenneree gifft dat en Meeschfatt (mash tun) vun 2,5 Tunnen
Ashusen is en Dörp in de Gemeen Stell in’n Landkreis Horborg, Neddersassen. To Ashusen höört ok de Siedlung Büllhorn mit to. De Oort liggt op de Geest, aver nich wied af von de Grenz na de Masch von de Elv. Na Westen to liggt de Baukweddel. De höögste Punkt is de Abenbarg mit 51 över NN. Dör dat Dörp flütt de Ashuser Möhlenbeek, de later in de Seev münnt. De Naveröörd sünd Gehrden in’n Noordoosten, Winsen un Grevelau in’n Oosten, Reidörp in’n Süüdoosten, Scharmbääk in’n Süden, Büllhorn in’n Westen un Stell un Achterdiek in’n Noordwesten. Ashusen kummt 1294 as Asselveshusen toeerst in de Oorkunnen vör. In’n Eersten Weltkrieg sünd 27 Soldaten ut Ashusen fullen oder vermisst un in’n Tweten Weltkrieg 43. In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer fröher opdeelt. Twee Hööv hebbt to dat Amt Garz tohöört un de Rest to de Amtsvaagdie Parrns in dat Amt Winsen. 1795 hett dat Amt Garz siene Hööv an dat Amt Winsen afgeven. Von 1852
Dat Binnenplasma-Nett (BN) oder Endoplasmaatsche Retikulum (ER, endoplasmaatsch „in dat Zellplasma“, lat. reticulum „Smietnett“) is en System vun Kanals ut holle Rüümten mit bannig veele Arms un Twiege un Membrans dor umto. Mol af vun riepe Erythrozyten kann een dat Binnenplasma-Nett in all Zellen vun Eukaryoten finnen. Wie dat utspunnen is, verscheelt sik je na Zelltyp. Dat BN besteiht ut en Membran-Nettwarks ut Röhren, lüttje Blasen un Büdels mit de BN-Membran dor umto. De BN-Membran scheedt dat Binnerste vun dat BN af vun dat Zytosol. In en Eukaryoten-Zellen maakt de Membran vun dat BN mehr as de Hälft vun de ganzen Zellmembrans ut. De BN-Membran geiht direktemang over in de Karnhüll vun den Zellkarn. Karnhüllen un BN hangt also tosamen. Dat Binnerst vun dat BN hett direkten Togang to den Membrantwuschenruum vun de Karnhüllen. Deele vun dat BN weert „Ruug BN“ nömmt. Up ehre Membran sitt Ribosomen boven up. Annere Gemarken sünd glatt un dor gifft dat keen Ribosomen up. Vundeswegen heet se „Glatt BN“. Ruug un glatt BN hefft unnerscheedliche Upgaven. De Form vun dat BN ännert sik jummerlos. Dor höört ok to, wenn de Membrantubuli sik verlängert oder wenn se sik intrecken, sik vertwiegen, versmelten oder upspleten doot.
Büllhorn (hoochdüütsch Büllhorn) is en Oort in de Gemeen Stell in’n Landkreis Horborg, Neddersassen. Büllhorn höört bi Ashusen mit bi. Büllhorn liggt op de Geest, knapp twee Kilometer von de Maschkant af. Na Westen to liggt de Baukweddel un in’n Süüdoosten flütt de Ashuser Möhlenbeek langs. De Naveröörd sünd Stell un Achterdiek in’n Noorden, Ashusen in’n Oosten, Scharmbääk un Parrns in’n Süüdoosten, Holtörp un Ohlendörp in’n Süüdwesten un Host un Maschen mit Freschenhusen in’n Noordwesten. Dat Rebeed von Büllhorn weer bet in dat 20. Johrhunnert Holt. In disse Tied sünd dor en Reeg Feernhüüs boot worrn. Eerst mit un na’n Tweten Weltkrieg sünd veel Utbummte ut Hamborg fast in de Feernhüüs intagen. De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer dat in’n Kreis Winsen un is 1932 Deel von’n Kreis Horborg worrn. De Oort is an’n 1. Juli 1972 as Deel von de Gemeen Ashusen mit de Gemeenreform in Neddersassen an de Gemeen Stell kamen. Büllhorn is evangeelsch-luthersch präägt un höört siet 1964 to dat Kaspel von de Andreas-Kark in Ashusen. Vörher hett de Oort
Oostendörp (hoochdüütsch Ostendorf) is en Dörp in de Gemeen Worpsweed in’n Landkreis Oosterholt, Neddersassen. De Oort liggt in dat Düvelsmoor an’n Oostrand von’n Weyerbarg. In’n Süüdoosten von Oostendörp löppt de Bargdörper Schippgraven langs, de an’n Süüdrand von’n Oort in de Semkenfohrt münnt. De Naveröörd sünd Oosterweed in’n Noorden, Bargdörp in’n Oosten, Mooringen in’n Süüdoosten, Westerweed un Süüdweed in’n Süüdwesten, Noordweed un Wörpdahl in’n Westen un Weyermoor un Worpsweed in’n Noordwesten. In’n Eersten Weltkrieg sünd 18 Soldaten ut Oostendörp fullen oder vermisst un in’n Tweten Weltkrieg 23. En Reeg von de Künstlers von de Künstlerkolonie Worpsweed hebbt in Oostendörp leevt. 1894 hett de Maler Heinrich Vogeler in Oostendörp den Barkenhoff köfft, in den vondaag dat Heinrich-Vogeler-Museum ünnerbrocht is. In’n Sommer 1900 hett sik Paula Becker op’n Brünjeshoff inmeedt un dor bet to ehren Dood 1907 en Atelier hatt. Ok Otto Modersohn is dor faken ween. Von 1910 af an hett Carl Emil Uphoff op’n Brünjeshoff leevt. Bernhard Hoetger hett von 1915 af an in Oostendörp wahnt. De Oort hett vör 1852 to de Vaagdie Worpsweed in dat Amt Oosterholt tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt. 1932 is dat Deel
De Bahnhoff Luunst is en Bahnhoff mit de Bahnhoffskategorie 6 un twee Gleise an de Bahnlien Bremen–Bremerhoben in Luunbarg (Oortschop Luunst). De Bahnhoff liggt an’n Noordrand von Luunbarg an de Straat Na’n Luunbagen/Wersermünner Straat (K 45). Fröher hett de Straat An’n Luunbagen maal Bahnhoffstraat heten. De Bahnlien von Bremen na Geestmünn is 1862 boot worrn. En Bahnhoff harr de Oort in de eerste Tied aver nich. De is eerst 1879 anleggt worrn. För dat Bahnhoffsgebüüd müssen de Öörd ümto betahlen. Allens tohoop weren dat 2200 Goldmark: Luunbarg 1700 Goldmark, Hollen 400 Goldmark, Heis 50 Goldmark un Wittst 50 Goldmark. Dat weer toeerst en Bedarfshalt, eerst 1882 hett de Tog denn regulär hollen. De Göderschuppen is 1965 afreten worrn. 1966 is de Bahnlien elektrifizeert worrn. De Naam Bahnhoff Luunst is 1970 kamen. Vörher hett he Bahnhoff Luunbarg heten. Dat letzte Bahnpersonal hett 1988 den Bahnhoff verlaten. Sietdem warrt Schranken un Signale automaatsch oder von annerwegens bedeent. De Afkörten in dat Bahnamtliche Betriebsstellenverzeichnis is HLUN un de Internatschonale Bahnhoffsnummer 8003799. De Bahnhoff hett twee Siedenbahnstieg’. Siet Dezember 2010 föhrt elk Stünn de Lien RS 2 (Bremerhoben-Leh–Twustern) von de Regio-S-Bahn Bremen/Neddersassen över Luunst. http://www.chronik.lunestedt.de/bahnhof.html Übersicht der Betriebsstellen und deren Abkürzungen aus der Richtlinie